Bittó Cigániková, Jana, poslankyňa NR SR (2023-06-20):
Ďakujem za slovo. K návrhu alebo k telu návrhu ako celku, rovnako ako v prvom čítaní, môžem ho len pochváliť, špeciálne vyzdvihnúť rendez-vous systém, ktorý bude aplikovaný najprv v Bratislave, a teda je mierený na veľké mestá a nie na celú republiku, čo považujem za naozaj odborné a správne. Veľmi to oceňujem a aj ostatné ustanovenia zákona, nebudem zdržovať tým, že budem opakovať to, čo teda v prvom čítaní. Chcela by som ale pridať pozmeňujúci návrh, nakoľko rovno poviem, že bolo teda ministerstvom vypracovaných viac pozmeňujúcich návrhov na zdravotnícky výbor, ale, bohužiaľ, keďže na výbore sa funguje tak, že keď sa dá uškodiť, tak uškodíme, tak neboli tie pozmeňujúce návrhy prerokované na výbore a aj ja, aj kolegyňa po mne budeme čítať pozmeňujúci návrh, ktorý teda pripravilo ministerstvo a považujeme ho za správny. Ospravedlňujem sa teraz teda ctenému plénu, že toho bude možno trošku viacej z našej strany, ale, bohužiaľ, takto to je. Čiže pozmeňujúci návrh, ktorý idem predkladať ja a ktorý som si osvojila, zavádza možnosť pre študentov študijného programu ošetrovateľstva v dennej forme štúdia a doktorského štúdia programu všeobecné lekárstvo po ukončení vymedzenej časti pregraduálneho štúdia vykonávať činnosť v zdravotníckom povolaní praktická sestra/asistent u poskytovateľa zdravotnej starostlivosti v pracovnoprávnom vzťahu alebo obdobnom pracovnom vzťahu. Študenti získajú možnosť komplexnejšie sa oboznámiť so systémom poskytovania zdravotnej starostlivosti v zdravotníckych zariadeniach nad rámec povinnej praktickej výučby. Uvedené súčasne povedie aj k posilneniu personálnych kapacít poskytovateľov zdravotnej starostlivosti. To asi všetci viete, že je niečo, čo je potrebné riešiť a naozaj tento návrh tomu pomôže. Ďalej sa tiež umožňuje stážistovi počas výkonu dočasnej odbornej stáže zmeniť poskytovateľa zdravotnej starostlivosti, u ktorého vykonáva stáž, a súčasne sa zavádza možnosť opakovania alebo pokračovania výkonu dočasnej odbornej stáže začatej počas krízovej situácie COVID-19 aj po jej ukončení v maximálnej dĺžke trvania 18 mesiacov. V nadväznosti na odporúčanie NKÚ, ako aj potreby aplikačnej praxe sa ukladá samosprávnemu kraju povinnosť zasielať na ministerstvo zdravotníctva údaje o počte chýbajúcich zdravotníckych pracovníkov v jednotlivých špecializačných odboroch. VÚC-ka tak teda bude, alebo VÚC-ky tak môžu významnejšie participovať na určovaní nedostatkových špecializačných odborov zaradených do rezidentského štúdia. Myslím si, že táto spolupráca môže byť veľmi užitočná, keď sa správne uchopí. Ministerstvo zdravotníctva po vyhodnotení údajov každoročne zverejní na svojom webovom sídle aktuálny počet miest v jednotlivých špecializačných odboroch rezidentského štúdia s označením samosprávneho kraja, v ktorom po ukončení rezidentského štúdia bude zdravotnícky pracovník poskytovať zdravotnú starostlivosť. Definuje sa povinnosť zdravotníckeho pracovníka, ktorý úspešne ukončil rezidentské štúdium v inom špecializačnom odbore ako všeobecné lekárstvo, poskytovať zdravotnú starostlivosť po ukončení rezidentského štúdia. Mení sa tiež doterajší spôsob vydávania minimálnych štandardov ďalšieho vzdelávania formou všeobecného záväzného právneho predpisu na formu vydávania minimálnych štandardov vo vestníku ministerstva zdravotníctva a ich uverejňovanie na webovom sídle ministerstva zdravotníctva. Uvedená zmena prinesie zefektívnenie procesu vydávania minimálnych štandardov ďalšieho vzdelávania, čím sa zabezpečí pružná a plynulá inovácia minimálnych štandardov v nadväznosti na aktuálne požiadavky. Tu chcem aj spomenúť jeden príklad pána profesora očného lekára, ktorý vyše dva roky riešil, že potrebuje do vzdelávania zapojiť inovatívne postupy a vyškrtnúť tie, ktoré už boli zastaralé, a proste bolo to veľmi komplikované, takže takéto uľahčenie, si myslím, že len každý uvíta. Takže toľko k odôvodneniu a prečítam pozmeňujúci návrh poslancov Národnej rady Slovenskej republiky Jany Bittó Cigánikovej a Tomáša Lehotského k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1580). 1. V čl. I sa za 18. bod vkladajú nové body 19 až 35, ktoré znejú: „19. § 27 sa dopĺňa odsekom 11, ktorý znie: „(11) Za zdravotníckeho pracovníka odborne spôsobilého na výkon činností v zdravotníckom povolaní podľa odseku 1 písm. t) sa považuje študent, ktorý je v pracovnoprávnom vzťahu alebo obdobnom pracovnom vzťahu u poskytovateľa a je študentom a) doktorského štúdia programu všeobecné lekárstvo v študijnom odbore všeobecné lekárstvo, ktorý absolvoval časť štúdia v rozsahu najmenej šesť semestrov, alebo b) študijného programu ošetrovateľstvo v študijnom odbore ošetrovateľstvo v dennej forme štúdia, ktorý absolvoval časť štúdia v rozsahu najmenej tri semestre.“ 20. V § 30a sa odsek 2 dopĺňa písmenom f), ktoré znie: „f) čestné vyhlásenie o predchádzajúcom výkone stáže u iného poskytovateľa.“ 21. V § 30a ods. 8 sa vypúšťajú slová „len u jedného poskytovateľa“ a za slovo „opakovania“ sa vkladá čiarka a slová „ak v odseku 10 nie je ustanovené inak“. 22. § 30a sa dopĺňa odsekom 10, ktorý znie: „(10) Stážista po ukončení výkonu stáže podľa odseku 9 môže začať výkon stáže podľa odseku 8.“ 23. V § 31 ods. 5, § 42 ods. 1 a § 80 ods. 9 sa za slová „podľa § 27 ods. 4“ vkladajú slová „a 11“. 24. V § 39b odsek 8 znie: „(8) Samosprávny kraj je povinný každoročne do 1. mája poskytnúť ministerstvu zdravotníctva v elektronickej podobe údaje o počte chýbajúcich zdravotníckych pracovníkoch v jednotlivých špecializačných odboroch. Samosprávny kraj poskytuje údaje podľa prvej vety na tlačive, ktoré ministerstvo zdravotníctva zverejní na svojom webovom sídle. Ministerstvo zdravotníctva údaje podľa prvej vety vyhodnotí a na svojom webovom sídle každoročne do 1. júla zverejní aktuálny počet rezidentských miest v jednotlivých špecializačných odboroch s označením samosprávneho kraja, v ktorom po ukončení rezidentského štúdia bude zdravotnícky pracovník poskytovať zdravotnú starostlivosť podľa odseku 13 písm. a) a b) alebo odseku 14 písm. a).“ 25. V § 39b sa za odsek 13 vkladá nový odsek 14, ktorý znie: „(14) Na zdravotníckeho pracovníka, ktorý úspešne ukončil rezidentské štúdium v špecializačnom odbore inom ako všeobecné lekárstvo, sa vzťahujú povinnosti podľa odseku 13 alebo tieto povinnosti: a) začať bezodkladne vykonávať zdravotnícke povolanie podľa § 3 ods. 4 písm. a) v špecializačnom odbore, v ktorom úspešne ukončil rezidentské štúdium u zamestnávateľa, ktorý podal žiadosť o zaradenie zdravotníckeho pracovníka do rezidentského štúdia, a to úhrnne najmenej päť rokov počas siedmich rokov od úspešného absolvovania špecializačnej skúšky najmenej v rozsahu ustanoveného týždenného pracovného času alebo úhrnne päť rokov počas desiatich rokov od úspešného absolvovania špecializačnej skúšky najmenej v rozsahu polovice ustanoveného týždenného pracovného času, b) oznámiť ministerstvu zdravotníctva do 30 dní od začatia poskytovania zdravotnej starostlivosti názov a adresu sídla poskytovateľa, dohodnutý pracovný čas, dátum začatia poskytovania zdravotnej starostlivosti a bezodkladne každú zmenu týchto údajov.“ Doterajšie odseky 14 až 27 sa označujú ako odseky 15 až 28. 26. V § 39b ods. 15 sa za slová „písm. a)“ vkladajú, vkladá čiarka a slová „odseku 14 písm. a)“. 27. V § 39b ods. 18 sa slová „odseku 15 alebo odseku 16“ nahrádzajú slovami „odseku 16 alebo odseku 17“. 28. V § 39b ods. 19 sa slovo „odseku 17“ nahrádza slovom „odseku 18“ a slová „odseku 15 alebo odseku 16“ sa nahrádzajú slovami „odseku 16 alebo odseku 17“. 29. V § 39b ods. 21 sa za slová „písm. a)“ vkladajú slová „alebo odseku 14 písm. a)“. 30. V § 39b ods. 22 sa za slová „písm. b)“ vkladajú slová „alebo odseku 14 písm. a)“. 31. V § 39b ods. 23 úvodnej vete sa slová „odsekov 19 až 21“ nahrádzajú slovami „odsekov 20 až 22“. 32. V § 39b ods. 23 písm. c) sa za slová „písm. a) a b)“ vkladajú slová „alebo odseku 14 písm. a)“. 33. V § 39b ods. 27 sa slová „odseku 25“ nahrádzajú slovami „odseku 26“. 34. V § 40 ods. 2 sa vypúšťa posledná veta. 35. V § 40 ods. 12 písm. a) sa slová „so všeobecne záväzným právnym predpisom vydaným podľa odseku 2“ nahrádzajú slovami „s minimálnym štandardom pre špecializačný študijný program, minimálnym štandardom pre certifikačný študijný program alebo minimálnym štandardom pre študijný program sústavného vzdelávania30aaa) a akreditovaného programu, ktorý vzdelávacia ustanovizeň uskutočňuje“. Poznámka pod čiarou k odkazu 33aaa, ospravedlňujem sa, ešte raz to prečítam. Čiže „pre certifikovaný študijný program alebo minimálnym štandardom pre študijný program sústavného vzdelávania“, a teda ten apostrof hore je 33aaa), „akreditovaného programu, ktorý vzdelávacia ustanovizeň uskutočňuje“. Poznámka pod čiarou k odkazu 33aaa znie: „33aaa) § 45 ods. 1 písm. am) zákona č. 576/2004 Z. z. v znení zákona č. .../2023 Z. z.“ Nasledujúce body sa primerane prečíslujú, čo sa premietne aj do ustanovenia o účinnosti zákona. Tento bod nadobúda účinnosť 1. augusta 2023, čo sa premietne aj do ustanovenia o účinnosti zákona. 2. V čl. II sa za 21. bod vkladajú nové body 22 až 25, ktoré znejú: „22. V § 82 ods. 5 písm. c) sa slová „ods. 23 písm. b)“ nahrádzajú slovami „ods. 14 písm. b)“. 23. V § 82 ods. 6 písm. h) sa slová „ods. 25“ nahrádzajú slovami „ods. 26“. 24. V § 82 sa odsek 6 dopĺňa písmenom i), ktoré znie: „i) do 500 eur samosprávnemu kraju, ak poruší povinnosť podľa § 39b ods. 8.“ 25. V § 82 ods. 21 sa vypúšťajú slová „ústavnej zdravotnej starostlivosti“.“ Následne, následné body sa primerane prečíslujú, čo sa premietne aj do ustanovenia o účinnosti zákona. Tento bod nadobúda účinnosť 1. augusta 2023, čo sa premietne aj do ustanovenia o účinnosti zákona. 3. V čl. I 22. bode sa § 105a, prepáčte, § 102au dopĺňa odsekmi 2 až 5, ktoré znejú: „(2) Všeobecne záväzný právny predpis vydaný na základe splnomocnenia podľa § 40 ods. 2 tohto zákona v znení účinnom do 31. júla 2023 sa do uverejnenia minimálnych štandardov pre špecializačné študijné programy, minimálnych štandardov pre certifikačné študijné programy a minimálnych štandardov pre študijné programy sústavného vzdelávania na webovom sídle ministerstva zdravotníctva považuje za všeobecne záväzný právny predpis podľa tohto zákona účinného od 1. augusta 2023. (3) Osvedčenie o akreditácii špecializačného študijného programu, osvedčenie o akreditácii certifikačného študijného programu a osvedčenie o akreditácii študijného programu sústavného vzdelávania vydané podľa tohto zákona v znení účinnom od 31. júla 2023 zostávajú v platnosti do uplynutia času, na ktorý boli vydané. (4) Samosprávny kraj v elektronickej podobe poskytne ministerstvu zdravotníctva údaje o počte chýbajúcich zdravotníckych pracovníkov v jednotlivých špecializačných odboroch podľa § 39b ods. 8 v znení účinnom od 1. augusta 2023, prvýkrát do 15. augusta 2023. (5) Ministerstvo zdravotníctva na základe vyhodnotenia údajov podľa odseku 3 zverejní na svojom webovom sídle aktuálny počet rezidentských miest v jednotlivých špecializačných odboroch s označením samosprávneho kraja, v ktorom po ukončení rezidentského štúdia bude zdravotnícky pracovník poskytovať zdravotnú starostlivosť podľa § 39b ods. 13 písm. a) a b) alebo ods. 14 písm. a) v znení účinnom od 1. augusta 2023, prvýkrát do 1. septembra 2023.“.“ Tento bod nadobúda účinnosť 1. augusta 2023, čo sa premietne aj do ustanovenia o účinnosti zákona. V súvislosti s touto úpravou sa doterajší text § 102au označí ako odsek 1. 4. Za čl. I sa vkladá nový čl. II, ktorý znie: „Čl. II Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z., a zákona č. 331/2022 Z. z., zákona č. 390/2022 Z. z., zákona č. 420/2022 Z. z., zákona č. 494/2022 Z. z., zákona č. 495/2022 Z. z., zákona č. 518/2022 Z. z., zákona č. 110/2023 Z. z. a zákona č. 119/2023 Z. z. sa dopĺňa takto: V § 45 sa odsek 1 dopĺňa písmenom am), ktoré znie: „am) vydáva minimálne štandardy pre špecializačné študijné programy, minimálne štandardy pre certifikačné študijné programy a minimálne štandardy pre študijné programy sústavného vzdelávania a uverejňuje ich na svojom webovom sídle.“.“ Nasledujúce články sa primerane prečíslujú, čo sa premietne do ustanovenia o účinnosti zákona. Tento bod nadobúda účinnosť 1. augusta 2023, čo sa premietne aj do ustanovenia o účinnosti zákona. 5. Za čl. III sa vkladá nový čl. IV, ktorý znie: „Čl. IV Zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení zákona č. 185/2014 Z. z., zákona č. 77/2015 Z. z., zákona č. 148/2015 Z. z., zákona č. 167/2016 Z. z., zákona č. 411/2017 Z. z., zákona č. 351/2017 Z. z., zákona č. 374/2018 Z. z., zákona č. 125/2020 Z. z., zákona č. 243/2020 Z. z., zákona č. 286/2020 Z. z., zákona č. 392/2020 Z. z., zákona č. 252/2021 Z. z., zákona č. 310/2021 Z. z., zákona č. 532/2021 Z. z., zákona č. 67/2022 Z. z., zákona č. 92/2022 Z. z., zákona č. 125/2022 Z. z., zákona č. 390/2022 Z. z. a zákona č. 518/2022 Z. z. sa dopĺňa takto: § 7 sa dopĺňa odsekom 14, ktorý znie: „(14) Študentovi doktorského študijného programu všeobecné lekárstvo v študijnom odbore všeobecné lekárstvo a študentovi študijného programu ošetrovateľstvo v študijnom odbore ošetrovateľstvo v dennej forme štúdia, ktorý sa považuje za zdravotníckeho pracovníka podľa osobitného predpisu,31b) sa elektronický preukaz zdravotníckeho pracovníka nevydáva.“.“ Poznámka pod čiarou k odkazu 31b znie: „31b) § 27 ods. 11 zákona č. 578/2004 Z. z. v znení zákona č. .../2023 Z. z." Nasledujúci článok sa primerane prečísluje, čo sa premietne aj do ustanovenia o účinnosti zákona. Tento bod nadobúda účinnosť 1. augusta 2023, čo sa premietne aj do ustanovenia o účinnosti zákona. Ďakujem pekne.